પ્રાપ્ત માહિતી અનુસાર ધોરણ-૧૦ અને ધોરણ-૧૨ સામાન્‍ય પ્રવાહની પરીક્ષામાં દરવર્ષે મોટી સંખ્‍યામાં ખાનગી વિદ્યાર્થીઓ પરીક્ષામાં ઉપસ્‍થિત થતાં હોય છે. આ વિદ્યાર્થીઓની પરીક્ષા માર્ચમાં રેગ્‍યુલર વિદ્યાર્થીઓની સાથે જ લેવામાં આવતી હોય છે. પરંતુ હવે આ વિદ્યાર્થીઓની પરીક્ષા માર્ચમાં રેગ્‍યુલર વિદ્યાર્થીનીઓની સાથે લેવાના બદલે અલગથી લેવાની દિશામાં બોર્ડે કવાયત હાથ ધરી છે. આ મુદ્દે સક્રિય વિચારણા ચાલી રહી છે અને સંભવત આ વખતથી જ તેનો અમલ શરૂ કરી દેવામાં આવે તેવી શક્‍યતાઓ પણ વર્તાઈ રહી છે. જોકે આ મુદ્દે હજુ સુધી સત્તાવાર નિર્ણય લેવાયો નથી. પરંતુ બોર્ડ ખાનગી વિદ્યાર્થીઓની પરીક્ષા અલગથી લેવા માટે હકારાત્‍મક જણાઈ રહ્યું હોઈ નિર્ણય લેવાય તેમ સુત્રોએ જણાવ્‍યું હતું.